Unión del Pueblo Navarro (UPN) talde parlamentarioari atxikitako foru parlamentari Mónica Doménech Linde andreak idatzizko galdera egin du (9-18/PES-00068). Hauxe da Lehendakaritzako, Funtzio Publikoko, Barneko eta Justiziako kontseilariaren erantzuna:

Erantsita bidaltzen dizut Funtzio Publikoko Zuzendaritza Nagusiaren 2018ko martxoaren 28ko txostena, eskatzen den informazioa biltzen duena.

Hori guztia jakinarazten dizut Nafarroako Parlamentuko Erregelamenduko 14. artikulua betez.

Iruñean, 2018ko martxoaren 28an

Lehendakaritzako, Funtzio Publikoko, Barneko eta Justiziako kontseilaria: Mª José Beaumont Aristu

**Langile publikoen amatasun eta aitatasun baimenen kopurua,
2016tik hona, Nafarroako Foru Komunitatean**

|  |  |  |  |  |
| --- | --- | --- | --- | --- |
|  | **2016** | **2017** | **2018(otsailaren 28ra arte)** | **Guztira**  |
| **Amatasuna** | 670 | 613 | 99 | **1.382** |
| **Aitatasuna** | 269 | 216 | 37 | **522** |
| **Guztira** | **939** | **829** | **136** | **1.904** |

Aipatutako urteetan hasiera duten baimenak (2018-02-28ra arte).

Eskatutako eta ukatutako baimenen inguruko datuari dagokionez, esan beharra dago informazio hori ez dagoela SAP RRHH sisteman, eta haiek emateko eskuduna den organo bakoitzak edukiko dituela, eta soilik beren kargura dituzten langileei dagokienez.

Bestetik, aipatu beharra dago SAP RRHH sisteman soilik jasota dagoela Administrazio honetan dauden baimen-mota desberdinak eta, horrenbestez, amatasun-lizentzia eta aitatasun-baimena bereizita ageri direla. Hala eta guztiz ere, emandako baimen edo lizentzia bakoitzari buruzko datu gehiagorik ez dago; horrenbestez, ez dago jasota amatasun-lizentziak erditzeari, harrerari ala subrogazioari dagozkien. Halaber, informazio hori Nafarroako Foru Komunitatearen Administrazioan eta haren erakunde autonomoetan egotekotan, interesdunek aurkeztutako eskabideetako bakoitzean egonen dira, edo organo eskudun bakoitzak haiek emateko emandako baimen-ebazpenetan, zeinak organo horien artxiboetan bai baitaude.

2018(e)ko martxoa 28, asteazkena

Funtzio Publikoaren zuzendari nagusia: Amaia Goñi Lacabe